Katedral nin Lipa

An Metropolitanong Katedral nin San Sebastian, inaapod man na Katedral nin Lipa, sarong simbahan na Renaissance sa Lipa, Batangas, Filipinas. An katedral nagseserbing setro kan Arkidiyosesis kan Lipa. An Katedral napiling magin setro kaidtong Diyosesis kan Lipa kan taong 1910. Siblag sa Arkidiyosesis kan Manila asin kanonikong ipinagmukna ni Pope Pius X, ini sa ngunyan kompuesto kan mga  provincia nin Batangas, Quezon, Aurora, Laguna, Marinduque, Occidental Mindoro, Oriental Mindoro, asin parte kan Camarines.

Uusipon

Mga naenot na iglesya 
An Lipa sa orihinal yaon harani sa Laguna de Bombon, presenteng Taal Lake. Pig-ako kan Augustinian Chapter an Lipa sa pangaran na "Convento de San Sebastian de Comintang," kaiba si Fr. Gabriel Rodriguez bilang inot na prior. Kan 1608, iyan direktang ginibo sa vikaryatong pamahala kan amang provincia. Kan 1610, tinawan sya nin deretso na magboto sa mga kabtang provincial.

Kan 1754, an Lipa nalantop pakatapos kan pagtuga kan Taal Volcano. Tanganing malikayan an kaagid na pangyayari, ibinalyo an banwaan sa presenteng lugar kaiyan. Sarong bagong simbahan an pinonan ni Fr. Ignacio Pallares kan 1779 asin ni Fr. Manuel Galiana kan 1787, asin natapos kan 1790. Kan 1865, natapos ni Fr. Maueal Diez Gonzalez an mahiwas na transept.

Natapos ni Fr. Benito Baras an pagtogdok kan iglesia kan 1865 asin kan huri nagtogdok nin tulay na nagtatakod sa Lipa pasiring sa Tanauan. Kan Setyembre 17, 1902, dai nahaloy pakatapos kan Rebolusyon kan Filipinas kan 1898, pinaluwas ni Papa Leo XIII an apostolikong konstitusyon na Quae Mari Sinico na iyo an nagmandato kan pagreorganisar kan simbahan sa Pilipinas. An saiyang kasalihid, si Pio X, kan deklarasyon kan papa na "Novas Erigere Ecleo," nagpatindog nin limang bagong eklesiastikong mga hurisdiksion sa Pilipinas: an mga Diyosesis kan Lipa, Calbayog, Tuguegarao asin Zamboanga, asin Prelatura kan Puerto Princesa.

Kan 1944, naraot na marhay an katedral. Itinogdok liwat ini ni Msgr. Alejandro Olalla asin Fr. Vergara, na dinugangan pa nin duwang magkakamping ruwang, asin natapos kan Disyembre 14, 1957.

Mga panluwas na takod

Toltolan